Diari Oficial de la Generalitat Valenciana


Sumari del DOGV 3216, del 02-04-1998 (1998/2081)

Informació pública de l'extracte de les bases que han de regir la convocatòria per a cobrir quatre places vacants de professors de la Banda Municipal de Música corresponent a l'oferta d'ocupació pública de 1996.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3216

Data del DOGV
:   02-04-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/2081


Data del document
:   18-02-1998

Organisme emissor
:   Ajuntament d'Alacant

Tipus de document
:   Anunci

Informació pública de l'extracte de les bases que han de regir la convocatòria per a cobrir quatre places vacants de professors de la Banda Municipal de Música corresponent a l'oferta d'ocupació pública de 1996. [1998/M2081]
  
L'Ajuntament d'Alacant, en el Butlletí Oficial de la Província número 66, de data de 21 de març de 1997, va publicar la convocatòria i les bases específiques de les proves selectives per a cobrir per funcionaris de carrera, quatre places vacants de professors de la Banda Municipal de Música, corresponents a l'oferta d'ocupació pública de 1996.
  
Per provisió de la Regidoria de Recursos Humanos, publicada en el Butlletí Oficial de la Província número 89, de data 21 d'abril de 1997, la convocatòria número 15, corresponent a les esmentades places de professors de la Banda Municipal de Música, va quedar ajornada transitòriament.
  
Amb data de 4 de febrer de 1998, aquesta Regidoria va dictar la provisió publicada en el Butlletí Oficial de la Província número 36 de data 13 de febrer de 1998, on deixa sense efecte l'anterior provisió, i en conseqüència, es procedeix a continuar amb la tramitació de la convocatòria i les seues bases per a cobrir, com a funcionaris de carrera d'aquesta corporació, quatre places de professors de la Banda Municipal de Música, del torn lliure ordinari, corresponents a les especialitats que més avall es diran, incloses en l'oferta d'ocupació pública de 1996, i aprovades pel Ple de l'Ajuntament d'Alacant, en la seua sessió de data 4 de març de 1997, tal com van ser publicades en el Butlletí Oficial de la Província d'Alacant número 66, de data 21 de març de l'indicat any.
  
Aquest procés selectiu es regirà per les bases genèriques publicades en el Butlletí Oficial de la Província d'Alacant número 24, de data 30 de gener de 1998.
  
Relación de places convocades.
  
A. Torn de promoció interna:
  
Convocatòria número: 15
  
Nombre de places: 4
  
Denominació: professors de la Banda Municipal de Música de les següents especialitats:
  
- Una d'oboé corn anglés.
  
- Una de trompa.
  
- Una de trombó de colissa.
  
- Una de bombardí trombó de colissa.
  
Tots els anuncis relatius a aquesta convocatòria es publicaran, a partir d'avui, en el Butlletí Oficial de la Província d'Alacant i/o al tauler d'anuncis de l'Ajuntament d'Alacant.
  
El termini d'admissió d'instàncies és de 20 dies naturals a partir del següent al de la publicació d'aquest extracte en el Boletín Oficial del Estado.